[{"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Rydym yn galw ar drefnwyr digwyddiadau i gael gwared ar y ta\u0302n gwyllt a dod o hyd i ffyrdd diogel a chynaliadwy o ddathlu achlysuron mawr yn lle hynny."}, {"text_idx": "#000008", "text": "Yr hydref hwn, rydym yn hybu dewisiadau amgen i arddangosfeydd ta\u0302n gwyllt. O sioeau golau i goelcerthi, gorymdeithiau ffaglau ta\u0302n a pharti\u0308on stryd, mae sawl ffordd o ddod a\u0302 phobl ynghyd heb achosi niwed."}, {"text_idx": "#000009", "text": "Mae pryderon diogelwch a\u2019r trallod a achosir gan sw\u0302n sydyn a fflachiadau ta\u0302n gwyllt yn cael cyhoeddusrwydd mawr. Ond, mae arddangosfeydd ta\u0302n gwyllt hefyd yn creu malurion sydd yn syrthio o\u2019r awyr ar dir a dw\u0302r cyfagos. Trwy gynnal arolygon rheolaidd, gwyddom fod hyn yn cael effaith sylweddol ar lendid ein cymunedau."}, {"text_idx": "#000010", "text": "Ac mae\u2019r effeithiau\u2019n mynd ymhellach na\u2019r sbwriel y gallwn ei weld ar y llawr. Gall ta\u0302n gwyllt fod yn wenwynig hefyd a llygru\u2019r aer yr ydym yn ei anadlu, gan achosi problemau i\u2019r rheiny ag asthma neu glefydau anadlol."}, {"text_idx": "#000011", "text": "Rydym yn credu y dylid hyrwyddo arddangosfeydd sy\u2019n cael eu rhedeg yn broffesiynol fel prif ffordd o fwynhau ta\u0302n gwyllt. Maent yn fwy diogel i\u2019r cyhoedd ac mae\u2019n haws rheoli\u2019r sbwriel sy\u2019n cael ei adael ar o\u0302l."}, {"text_idx": "#000012", "text": "Rydym yn cefnogi cyfyngiadau ar werthu ta\u0302n gwyllt at ddefnydd preifat (yn cynnwys ar-lein) ac yn galw am labelu, gwybodaeth ac arweiniad cyhoeddus ychwanegol yn amlinellu\u2019r risgiau a\u2019r effeithiau."}, {"text_idx": "#000013", "text": "Yn y cyfamser, rydym eisiau gweld trefnwyr digwyddiadau yn rhoi diogelwch a chynaliadwyedd gyntaf wrth drefnu dathliadau."}, {"text_idx": "#000015", "text": "Rydym yn cyfeirio at da\u0302n gwyllt, llusernau awyr a rhyddhau balwnau fel \u2018sbwriel o\u2019r awyr\u2019. Rydym wedi ymchwilo\u2019n helaeth i\u2019r eitemau hyn dros y blynyddoedd ac yn angerddol am leihau eu defnydd a\u2019u heffaith."}, {"text_idx": "#000016", "text": "#OchrauFfyrddTaclus: mynd i\u2019r afael a\u0302 sbwriel ar ochr y ffordd"}, {"text_idx": "#000017", "text": "Pa mor la\u0302n yw ein strydoedd yng Nghymru?"}]